Babelscape/SREDFM huggingface dataset:
Χαντίμπου

Το Χαντίμπου ( "Ḥādībū"), παλαιότερα γνωστή ως Ταμρίντα (), είναι μια παραθαλάσσια πόλη στο βόρεια Σοκότρα στην Υεμένη, όχι μακριά από το βουνό Τζαμπάλ αλ-Τζαχίρ. Είναι η μεγαλύτερη πόλη του μικρού αρχιπελάγους, με πληθυσμό 8,545 κατοίκων στην απογραφή του 2004. Το Χαντίμπου είναι επίσης η πρωτεύουσα της ευρύτερης ανατολικής επαρχίας των Σοκότρα, την Χινταϋμπού. Για τους κατοίκους της πόλης, η κτηνοτροφία είναι η κύρια πηγή εισοδήματος.
δεξιά|μικρογραφία|270x270εσ|Τζαμί στο Χαντίμπου.

Κατηγορία:Υεμένης γεωγραφία-επέκταση
The Nice Guys

Το The Nice Guys είναι μια αμερικάνικη νεο-νουάρ κωμική ταινία δράσης, του 2016, σε σκηνοθεσία του Σέιν Μπλακ.Το σενάριο γράφτηκε από τον σκηνοθέτη, σε συνεργασία με τον Άντονι Μπαργκαρότζι. Πρωταγωνιστούν οι Ράσελ Κρόου και Ράιαν Γκόσλινγκ.

Η πρεμιέρα έγινε στις 15 Μαΐου 2016 στο Φεστιβάλ Καννών και στις 20 Μαΐου 2016 στις Ηνωμένες Πολιτείες.
Ρούντολφ Γκαντς

Ο Ρούντολφ Γκαντς (Rudolph Ganz, Ζυρίχη 24 Φεβρουαρίου 1877 – Σικάγο 2 Αυγούστου 1972) ήταν ελβετικής καταγωγής, Αμερικανός πιανίστας, συνθέτης, διευθυντής ορχήστρας και δάσκαλος μουσικής.
Γκαλίντεθ

Το Γκαλίντεθ, το ανώφελο πρόσωπο του θανάτου, (Galíndez), είναι μυθιστόρημα του Ισπανού συγγραφέα Μανουέλ Βάθκεθ Μονταλμπάν που κυκλοφόρησε τον Απρίλιο του 1990 από τον ισπανικό εκδοτικό οίκο "Seix Barral". Το μυθιστόρημα πραγματεύεται ένα αληθινό γεγονός, την απαγωγή, τον βασανισμό και την δολοφονία του Βάσκου εθνικιστή συγγραφέα Χεσούς Γκαλίντεθ, (:en:Jesús Galíndez), από ανθρώπους του δικτάτορα Ραφαέλ Τρουχίγιο ,της Δομινικανής Δημοκρατίας.

Το μυθιστόρημα βραβεύτηκε με το ισπανικό «Εθνικό βραβείο Πεζογραφίας» ("Premio Nacional de Narrativa") το 1991 και το Ευρωπαϊκό βραβείο Λογοτεχνίας το 1992. Επίσης έχει μπει στη λίστα με τα " 100 σημαντικότερα ισπανικά μυθιστορήματα του 20ου αιώνα"', του περιοδικού «El Mundo» .

Ο σκηνοθέτης Gerardo Herrero μετέφερε στον κινηματογράφο το 2003, το έργο του Μονταλμπάν , με τίτλο "El misterio Galíndez", («Φάκελος Γκαλίντεζ»), με πρωταγωνιστή τον Χάρβεϊ Καϊτέλ.

Στην Ελλάδα κυκλοφόρησε σε 549 σελίδες, από τις εκδόσεις "Πάπυρος", το 2009 σε μετάφραση της Βάσω Συνοδινού (ISBN 978-960-486-003-6)
Σπιρού και Φαντάζιο

Τοιχογραφία με διάφορους χαρακτήρες της σειράς από τη [[Διαδρομή των κόμικς]] στις [[Βρυξέλλες]]Το Σπιρού και Φαντάζιο (γαλλικά: "Spirou et Fantasio") είναι σειρά κόμικς της Dupuis, που αναμειγνύει το χιούμορ με την περιπέτεια και την επιστημονική φαντασία. Βασικοί χαρακτήρες είναι οι ρεπόρτερ Σπιρού και Φαντάζιο, που συνοδεύονται από το σκιουράκι Σπιπ. Πρόκειται για μία από τις δημοφιλέστερες σειρές των γαλλοβελγικών κόμικς, με εκατομμύρια πωλήσεις και μεταφράσεις σε πολλές γλώσσες. Ο Rob-Vel δημιούργησε τον χαρακτήρα του Σπιρού το 1938 για το περιοδικό "Spirou" και αργότερα ο Ζιζέ πρόσθεσε τον Φαντάζιο. Ο σπουδαιότερος δημιουργός που ασχολήθηκε με τη σειρά θεωρείται ο Αντρέ Φρανκέν, διάδοχος του Ζιζέ, ενώ μετά από αυτόν πολλοί άλλοι καλλιτέχνες έκαναν το πέρασμά τους.
Πάουλο Ντιμπάλα

O Πάουλο Ντιμπάλα ("Paulo Dybala", 15 Νοεμβρίου 1993) είναι Αργεντινός ποδοσφαιριστής που αγωνίζεται στη Γιουβέντους και στην Εθνική Αργεντινής στη θέση του επιθετικού. Η καταγωγή του είναι πολωνική και ιταλική.
Τζαμπάλ αν-Ναμπί Σουαΐμπ

μικρογραφία|Τζαμπάλ αν-Ναμπί Σουαΐμπ,2006

Το Τζαμπάλ αν-Ναμπί Σουαΐμπ (, όρος του προφήτη Σουαΐμπ) είναι ένα βουνό που βρίσκεται στο κυβερνείο Σανά στην Υεμένη. Είναι το ψηλότερο βουνό της χώρας και το ψηλότερο βουνό στην Αραβική Χερσόνησο. Είναι μια από τις πιο εξέχουσες κορυφές στον κόσμο και η τρίτη πιο εξέχουσα κορυφή στη Μέση Ανατολή (συμπεριλαμβανομένης και της Τουρκίας και το Ιράν).

Το υψόμετρο συχνά αναφέρεται στα 3.760 μέτρα, αλλά δεν υποστηρίζεται από δεδομένα SRTM ή πιο πρόσφατες χαρτογραφικές πηγές. Το ύψος του βουνού είναι 3.666 μέτρα και βρίσκεται κοντά στην πρωτεύουσα της Υεμένης, την Σαναά. Η δεύτερη μεγαλύτερη κορυφή της Υεμένης, η Τζαμπάλ Τιγιάλ, έχει σχεδόν σε ίση απόσταση από την πρωτεύουσα, όπως το Τζαμπάλ αν-Ναμπί Σουαΐμπ.

Το Τζαμπάλ αν-Ναμπί Σουαΐμπ μπορεί να φαίνεται σαν ένα βραχώδες ύψωμα από το κέντρο παρατήρησης, αλλά από την δυτική πλευρά είναι ένα τεράστιο βουνό που ανεβαίνει από τα 1500-1600 μέτρα. Αυτή η πλευρά σταματά την κίνηση των σύννεφων με κατακρημνίσεις, με αποτέλεσμα αυτή η πλευρά να είναι σχετικά εύφορη. Στην κορυφή του βουνού υπάρχει ένα στρατιωτικό φυλάκιο και το ιερό του προφήτη Σουαΐμπ. Είναι σχετικά δύσκολο να επιτραπεί η ανάβαση στην κορυφή, αλλά τελευταία οι περιορισμοί έχουν χαλαρώσει.

Αν και η κορυφή δεν είναι χιονισμένη σαν τις οροσειρές στον βόρειο Λίβανο και τη Συρία, έχουν υπάρξει αναφορές για χιόνι στην κορυφή και ο παγετός στην κορυφή είναι καθημερινός το χειμώνα. Η ταχύτητα του αέρα είναι πολύ υψηλή στην κορυφή.
Μάχη των Πυραμίδων

Η Μάχη των Πυραμίδων έλαβε χώρα στις 21 Ιουλίου 1798 κατά τη διάρκεια της γαλλικής Εκστρατείας της Αιγύπτου. Ο Γαλλικός Στρατός υπό τον στρατηγό Ναπολέοντα Βοναπάρτη σημείωσε μια αποφασιστική νίκη εναντίον των δυνάμεων των τοπικών Μαμελούκων ηγεμόνων, εξολοθρεύοντας σχεδόν ολόκληρο τον Αιγυπτιακό Στρατό.

Η νίκη σφράγισε τη γαλλική κατάκτηση της οθωμανικής Αιγύπτου, καθώς ο ηγέτης των Μαμελούκων, ο μπέης Μουράτ, διέσωσε τ΄ απομεινάρια του στρατού του, καταφεύγοντας, σε μια χαοτική υποχώρηση, στην Άνω Αίγυπτο. Οι γαλλικές απώλειες ήταν περίπου 300 άνδρες, ενώ οι αιγυπτιακές χιλιάδες. Ο Ναπολέων εισήλθε στο Κάιρο μετά τη μάχη και δημιούργησε μια νέα τοπική διοίκηση υπό την επίβλεψή του.

Η μάχη αυτή αποκάλυψε τη βασική στρατιωτική και πολιτική παρακμή της Οθωμανικής Αυτοκρατορίας κατά τη διάρκεια του προηγούμενου αιώνα, ειδικώς συγκρινόμενης με την ανερχόμενη δύναμη της ναπολεόντειας Γαλλίας. Ο Ναπολέων ονόμασε τη μάχη από τις Πυραμίδες της Αιγύπτου, οι οποίες αχνοφαίνονταν στον ορίζοντα όταν αυτή έλαβε χώρα.
Άντρας Ελβετικός Σουγιάς

Το Άντρας Ελβετικός Σουγιάς (αγγλικά: "Swiss Army Man") είναι μια αμερικανική ταινία του 2016 κωμωδίας-δράματος γραμμένη και σκηνοθεσία του Ντανιέλ Κουάν και του Ντανιέλ Στκέινερτ με πρωταγωνιστή τον Πολ Ντέινο, Ντάνιελ Ράντκλιφ και την Μάρι Ελίζαμπεθ Ουίνσταντ. Η ταινία έκανε την παγκόσμια πρεμιέρα της στο Φεστιβάλ Κινηματογράφου Sundance στις 22 Ιανουαρίου και ξεκίνησε μια θεατρική περιορισμένη κυκλοφορία στις 24 Ιουνίου 2016, προτού ανοίξει ευρεία την 1η Ιουλίου. Η ταινία έτυχε θετικής υποδοχής από τους κριτικούς.

Ο Ντάνο παίζει τον Χανκ, έναν άνθρωπο που προσπαθεί να αυτοκτονήσει μετά την ναυαγηση του σε ένα έρημο νησί, όταν βλέπει ένα πτώμα πτώσης που απεικονίζεται από τον Ράντκλιφ. Αναπτύσσει ένα είδος φιλία με το νεκρό σώμα και ανακαλύπτει ότι μπορεί να χειριστεί το πτώμα σαν ένα ελβετικό μαχαίρι στρατού.
Κορνέλια Εύα Ρέμερ

Η Κορνέλια Εύα Ρέμερ (γερμ. "Cornelia Eva Römer", γενν. 1953) είναι γερμανίδα παπυρολόγος.

Γεννήθηκε στις 13 Οκτωβρίου 1953 στο Βούπερταλ. Αφού τέλειωσε το γυμνάσιο, σπούδασε κλασική φιλολογία, ρωσική γλώσσα και ιστορία της τέχνης, ενώ έκανε και μεταπτυχιακές σπουδές. Έκανε έρευνες στο Κάιρο, στο Ανν Αρμπορ και στο Σύδνευ. Το 1999 κατέλαβε έδρα καθηγήτριας Παπυρολογίας στο Πανεπιστήμιο του Λονδίνου και διετέλεσε διευθύντρια της Συλλογής Παπύρων και του Μουσείου Παπύρων της Βιέννης.
Κρίστι Μπούγκερτ

Η Κρίστι Μπούγκερτ ("Λατινικό αλφάβητο : Kristie Boogert"), γεννημένη στις 16 Δεκεμβρίου 1973, είναι πρώην Ολλανδή πρωταθλήτρια της αντισφαίρισης και Ολυμπιονίκης, η οποία αποχώρησε το 2003 λόγω χρόνιου πόνου στον αγκώνα. 

Δεν κέρδισε ποτέ τίτλο στην WTA, κέρδισε όμως στην ITF, στο απλό το 1991 στην Χάβρη και το 1998 στην Poitiers, στο διπλό το 1996 στη Λειψία, στο Παρίσι και το Λουξεμβούργο.

Στις 5 Φεβρουαρίου 1996 ήταν Νο 29 στον κόσμο. Το 1994 κέρδισε τον τίτλο του μικτού στο Γαλλικό όπεν με συμπαίκτη τον Μένο Ούστινγκ νικώντας στον τελικό το ζευγάρι Λαρίσα Σαβτσένκο Νάιλαντ - Αντρέι Ολχόβσκι.

Στους Ολυμπιακούς αγώνες του 2000 στο Σίδνεϊ κέρδισε το ασημένιο μετάλλιο στο διπλό. Εκεί με συμπαίκτρια την Μίριαμ Ορεμάνς έχασαν στον τελικό από τις Αμερικανίδες αδελφές Σερένα Γουίλιαμς και Βένους Γουίλιαμς με 1–6, 1–6. Συμμετείχε και στο απλό όπου αποκλείστηκε στον δεύτερο γύρο από την Ρψσίδα Δημητρίεβα.

Στο Φεντ καπ έχει αγωνιστεί από το 1993 έως το 2003 σε 10 διοργανώσεις με ρεκόρ 22 νίκες και 13 ήττες.
Φραντσέσκο Γκασπαρίνι

Ο Φραντσέσκο Γκασπαρίνι (Francesco Gasparini , Καμαϊόρε 19 Μαρτίου 1661 – Ρώμη 22 Μαρτίου 1727) ήταν Ιταλός συνθέτης, οργανίστας και μουσικοπαιδαγωγός της μπαρόκ περιόδου. Δραστηριοποιήθηκε κυρίως στον χώρο της όπερας ("dramma per musica, tragedia, favola pastorale") στην Ιταλία και, περιστασιακά, στη Γερμανία και την Αγγλία.
Κρίστιαν φαν Λένεπ

Ο "Σταυλάρχης" Κρίστιαν φαν Λένεπ (""Jonkheer" Christiaan van Lennep") (3 Ιανουαρίου 1887 - 5 Δεκεμβρίου 1955) ήταν Ολλανδός αθλητής της αντισφαίρισης. Αδέλφια του ήταν, όλοι αντισφαιριστές πρωταθλητές Ολλανδίας, ο Ρούλοφ φαν Λένεπ, η Κριστίνε φαν Λένεπ, ο Βίλεμ φαν Λένεπ και η Μάντζι φαν Λένεπ.

Ήταν πρωταθλητής Ολλανδίας στο απλό το 1905, το 1907, το 1919, το 1921, το 1925 και το 1926 και επτά φορές στα διπλά.

Ο Λένεπ συμμετείχε στο απλό και το διπλό ανδρών στους Ολυμπιακούς αγώνες του 1908 και στους Ολυμπιακούς αγώνες του 1924. Το καλύτερο του αποτέλεσμα ήταν να φτάσει στον τρίτο γύρο του απλού το 1924 στο Παρίσι. 

Έφτασε στον τελικό του απλού στο βρετανικό πρωτάθλημα σε σκληρό γήπεδο που διεξήχθη τον Απρίλιο του 1924, όπου έχασε από τον Ράντολφ Λισέτ (Randolph Lycett) σε τέσσερα σετ. Στο διπλό έφτασε στον ημιτελικό του Γουίμπλεντον το 1926 με συμπαίκτη τον Μπέλα φον Κέρλιγκ. 

Έπαιξε σε 12 διοργανώσεις για την ολλανδική ομάδα στο κύπελλο Ντέιβις μεταξύ 1920 και 1928 και έχει ρεκόρ 14 νίκες και 12 ήττες.
Τζεμπέλ Χαλίντ

Το Τζεμπέλ Χαλίντ ήταν αρχαία σελευκιδική πόλη η οποία ευρισκόταν επί της δυτικής όχθης του Ευφράτη, στα βόρεια της σημερινής Συρίας. Κάλυπτε έκταση της τάξεως των 50 εκταρίων.
Μάριους φαν ντερ Φέεν

Ο Μάριους φαν ντερ Φέεν ("λατινικό αλφάβητο : Maas van der Feen
Full name: Marius "Maas" van der Feen ") (1 Φεβρουαρίου 1888 - 10 Μαρτίου 1973) ήταν Ολλανδός αθλητής της αντισφαίρισης. 

Πρωταθλητής Ολλανδίας στο απλό το 1913, 1914, 1918 και 1924 και στο διπλό το 1913. Έπαιξε στο Γουίμπλετον το 1925 και το 1926 φτάνοντας τους προημιτελικούς του το 1925. 

Στο κύπελλο Ντέιβις αγωνίστηκε με την Ολλανδία το 1933 όπου σε δύο αγώνες είχε δύο ήττες.

Στους Ολυμπιακούς αγώνες του 1924 στο απλό έχασε στον δεύτερο γύρο και στο διπλό με συμπαίκτη τον συμπατριώτη του Τζεράρντ Λίμπρουγκεν αποκλείστηκαν στον πρώτο γύρο από τους Λάντισλαβ Ζέλμα και Γιαν Κόζελουχ.
Εύα Γιοχάνες

Η Εύα Γιοχάνες ("γερμανικά: Eva Johannes"), (Δρέσδη, 8 Οκτωβρίου 1934 - 4 Δεκεμβρίου 2015), ήταν Γερμανίδα πρωταθλήτρια της αντισφαίρισης στην Ανατολική Γερμανία. 

Γεννήθηκε ως "Εύα Mannschatz", Γιοχάνες ήταν το όνομα του συζύγου της, άρχισε την αντισφαίριση με τη μεγαλύτερη αδελφή της στον σύλλογο "TC Bad Weisser Hirsch".
Μία από τις μεγαλύτερες επιτυχίες της είναι οι εμφανίσεις της στα διεθνή τουρνουά της Αιγύπτου. Το 1959 κέρδισε το απλό, το 1960 έπαιξε και στις τρεις διοργανώσεις στον τελικό του Καΐρου, απλό διπλό και μεικτό, αλλά θα μπορούσε να «μόνο» μαζί με τον Horst Stahlberg κερδίσει τις μικτό διπλό. 

Λόγω της απαγόρευσης του καθεστώτος μπορούσε να συμμετάσχει σε ελάχιστα τουρνουά, πήρε μέρος σε μερικά στη Δυτική Γερμανία πριν την ανέγερση του Τείχους του Βερολίνου. Το 1959 κέρδισε το τουρνουά του Αμβούργου, επίσης το τουρνουά του Zinnowitz το 1957 και το 1962 στο απλό. 

Ήταν πρωταθλήτρια Ανατολικής Γερμανίας στο απλό το 1953, 1954, 1957, 1958, 1959, 1960, 1961, 1962, 1963 και το 1964, στο διπλό το 1959, 1960, 1961, 1962, 1963, 1964, 1965 και το 1968 και στο μεικτό το 1959, 1960, 1961, 1963, 1964 και το 1965.

Μετά το τέλος της καριέρας της εργάστηκε ως δάσκαλος γυμνάστρια. Η Γερμανική ένωση αντισφαίρισης (DTB) την τιμήσε το 1999 ως "Προπονητής της Χρονιάς". Με την επανένωση της Γερμανίας συμμετείχε σε πολλά διεθνή τουρουά παλιμάχων, ήταν πρωταθλήτρια ευρώπης στο μεικτό και διπλό.
Reputation

Το Reputation (που σημαίνει "φήμη") είναι το έκτο στούντιο άλμπουμ της αμερικανίδας τραγουδίστριας - τραγουδοποιού Τέιλορ Σουίφτ. Κυκλοφόρησε στις 10 Νοεμβρίου του 2017 από την εταιρεία Big Machine Records. Το άλμπουμ γράφτηκε από την ίδια την Τέιλορ, αλλά και από τους παραγωγούς Τζακ Αντόνοφ, Μαξ Μάρτιν και Shellback. Το Reputation αναδείχτηκε το πιο επιτυχημένο σε πωλήσεις άλμπουμ του 2017. Επιπλέον η Τέιλορ δέχτηκε συγχαρητήρια από τους κριτικούς για την μουσική και τους στίχους του άλμπουμ, συγκεντρώνοντας μεγάλο αριθμό βραβείων.
Τζεράρντ Λίμπρουγκεν

Ο Τζεράρντ Λίμπρουγκεν ("λατινικό αλφάβητο : Gerard Leembruggen") (26 Φεβρουαρίου 1897 - 13 Μαΐου 1980) ήταν Ολλανδός αθλητής της αντισφαίρισης, ο οποίος εκπροσώπησε την Ολλανδία στο Κύπελλο Ντέιβις και στους Ολυμπιακούς Αγώνες. 

Στους Ολυμπιακούς αγώνες του 1924 στο απλό έχασε στο δεύτερο γύρο από τον Μπρίαν Γκίλμπερτ σε τρία σετ και στο διπλό με συμπαίκτη τον συμπατριώτη Μάριους φαν ντερ Φέεν αποκλείστηκαν στον πρώτο γύρο από τους Λάντισλαβ Ζέμλα και Γιάν Κόζελουχ.

Στο κύπελλο Ντέιβις αγωνίστηκε το 1933 κι είχε δύο ήττες στο απλό.

Ο Λίμπρουγκεν αγωνίστηκε σε τέσσερα πρωταθλήματα του Γουίμπλεντον μεταξύ 1924 και 1934. Έφτασε στο δεύτερο γύρο το 1924, 1925 και 1926. Στο διπλό συνεργάστηκε με τους Bylandt (1924), Μάριους φαν ντερ Φέεν (1925, 1926) και τον Joop Knottenbelt (1934), αλλά δεν κατάφερε να περάσει από τον πρώτο γύρο και στις τέσσερις συμμετοχές του. Η μόνη συμμετοχή του στο μικτό ήταν με συμπαίκτρια την Χίλαρυ Στέμπινγκ το 1924 όπου κι εκεί αποκλείστηκαν στον πρώτο γύρο.
Look What You Made Me Do

Το "Look What You Made Me Do" (ελλ. "Κοίτα Τι Με Έκανες Να Κάνω") είναι ένα τραγούδι από τηνν Αμερικανίδα τραγουδίστρια Τέιλορ Σουίφτ. Κυκλοφόρησε στις 24 Αυγούστου 2017, από την Big Machine Records ως πρώτο single από το έκτο άλμπουμ της "Reputation". Το τραγούδι είναι από είδος μουσικής κυρίως Ποπ με στοιχεία ηλέκτρο, ενώ η Τέιλορ, που το έγραψε με τον παραγωγό της Τζακ Αντόνοφ, αναφέρει σε στίχους διάφορα θέματα τα οποία συνέθεσαν την φήμη της (εξ ου και το όνομα του άλμπουμ).
Queer

Queer είναι ένας όρος ομπρέλα, που αφορά τις έμφυλες μειονότητες, που δεν ανήκουν στην κατηγορία των ετεροφυλόφιλων ή/και των cisgender. Η λέξη είναι αγγλικής προέλευσης και αρχικά σήμαινε ο "περίεργος", ο "παράξενος". Η λέξη με τη σημερινή της διαδεδομένη σημασία, ξεκίνησε να χρησιμοποιείται κατά τα τέλη του 19ου αιώνα, με μειωτικό χαρακτήρα έναντι των ομοφυλόφιλων. Ωστόσο, αρχής γενομένης, της δεκαετίας του 1980, η λέξη επανοικειοποιήθηκε και σιγά σιγά χρησιμοποιήθηκε μέσα στην Κοινότητα, και ξεκίνησε να προσδιορίζει έτσι τα gay άτομα. Άνθρωποι που δεν αποδέχονται τις παραδοσιακές έννοιες φύλων, και χωρίς να θέλουν να προσδιοριστούν ως ΛΟΑΤ πολλές φορές αυτοπροσδιορίζονται ως "queer".

Ο όρος πλέον, καμιά φορά, μπορεί να χρησιμοποιηθεί ώστε να περιγράψει και κάποια ταυτότητα ή κάποια μη-κανονιστική πεποίθηση (βλέπε: αντί-ετεροκανονικότητα). Ακαδημαϊκοί τομείς, όπως η queer θεωρία και οι queer σπουδές, συμφωνούν στην αποστασιοποίηση ως προς τη δυαδικότητα των φύλων και την κανονικότητα, και μοιράζονται την αντίληψη περί έλλειψης διαθεματικότητας εντός του mainstream ΛΟΑΤ κινήματος. Η queer τέχνη, τα διάφορα queer πολιτισμικά γκρουπ καθώς και οι πολιτικές queer ομάδες, είναι μερικοί από τους εκφραστές των queer ατόμων. Μερικοί εξ αυτών, που ακόμα και σήμερα αντιτίθεται στη χρησιμοποίηση της λέξης queer, είναι άτομα της ΛΟΑΤ κοινότητας, οι οποίοι θεωρούν τη λέξη προσβλητική και επιθυμούν τον διαχωρισμό τους από αυτήν.
Τσετς

Το Τσετς ή Τσέτσι, (βουλγαρικά: "Чеч" ή "Чечко") είναι γεωγραφική και ιστορική περιοχή της Βαλκανικής χερσονήσου στη νοτιοανατολική Ευρώπη στη σύγχρονη Βουλγαρία και την Ελλάδα. Αποτελείται από περίπου 60 οικισμούς και παραδοσιακά οι κάτοικοι ήταν κυρίως Πομάκοι και Έλληνες, με μια Ορθόδοξη βουλγαρική μειονότητα.

Η περιοχή Τσέτσι βρίσκεται στα σύνορα των πολύ μεγαλύτερων περιοχών της Μακεδονίας και της Θράκης. Καλύπτει τις δυτικές οροσειρές της Ροδόπης και τις βόρειες πλαγιές του Φαλακρού. Είναι χωρισμένη στα δύο: το Τσέτσι Δράμας και το Τσέτσι Νευροκοπίου. Το πρώτο και εν μέρει το δεύτερο είναι στην Ελλάδα.

Σύμφωνα με τον Βασίλη Καντσόφ στα ανατολικά σύνορα του Τσετσίου βρίσκεται ο ποταμός Δεσπάτης και στα δυτικά βρίσκεται ο ποταμός της Νταμπνίτσας. Έτσι, το Τσέτσι αποτελείται από τους δήμους: Σατόφτσας, Ντοσπάτ και τα χωριά στις κοιλάδες του ποταμού Δεσπάτη και του ποταμού Μπιστρίτσα. Τα χωριά του ελληνικού Τσετσίου αποτελούν μέρος του Δήμου Κάτω Νευροκοπίου και της Κοινότητας Σιδηρονέρου. Ο πομάκικος πληθυσμός του ελληνικού τμήματος του Τσετσίου ανταλλάχθηκε με την Τουρκία κατά την ελληνοτουρκική ανταλλαγή πληθυσμών το 1923 και αντικαταστάθηκε από ορθόδοξους χριστιανούς από την Τουρκία. Πολλά από τα χωριά του Τσετσίου στην Ελλάδα είναι πια εγκαταλελειμμένα.
Όρκανγκερ

Το Όρκανγκερ είναι μια πόλη της Νορβηγίας. Το 2013 είχε πληθυσμό 7812 κατοίκους. Το όνομα της περιοχής είναι ένα συνδυασμός της λέξης "Όρκ" από την ονομασία της λίμνης Orkelsjøen και της λέξης "ανγκερ" που στην Αρχαία σκανδιναβική γλώσσα σημαίνει «πλατύ Φιόρδ».
Σύστημα ποδοσφαιρικών πρωταθλημάτων Νορβηγίας

Το Σύστημα ποδοσφαιρικών πρωταθλημάτων Νορβηγίας είναι μια σειρά αλληλοσυνδεόμενων πρωταθλημάτων για τις ποδοσφαιρικές ομάδες στην Νορβηγία. Το σύστημα έχει ιεραρχική δομή με προβιβασμό και υποβιβασμό μεταξύ των πρωταθλημάτων διαφορετικών επιπέδων.
Βορινό σκι

Το Βορινό σκι περιλαμβάνει τους διάφορους τύπους σκι όπου το τακούνι της μπότας του σκιέρ δεν εφαρμόζει στο χιονοπέδιλο, αλλά είναι στερεωμένο με τρόπο που επιτρέπει στην φτέρνα να σηκώνεται από το σκι, σε αντίθεση με το αλπικό σκι, όπου το τακούνι της μπότας εφαρμόζει στο χιονοπέδιλο. Οι χώροι ψυχαγωγίας περιλαμβάνουν σκι αντοχής και τέλεμαρκ σκι.
Φούλα Λαμπελέ

Η Φούλα Λαμπελέ (1926-2010) ήταν Ελληνίδα πεζογράφος και μεταφράστρια από τη Θεσσαλονίκη.
Φούλα Χατζιδάκη

Η Φούλα Χατζιδάκη (1906 - 6 Δεκεμβρίου 1984) ήταν Ελληνίδα συγγραφέας, μεταφράστρια και κριτικός με συμμετοχή στην Εθνική Αντίσταση ως μέλος του ΕΑΜ.
The Kingsroad

To "The Kingsroad" είναι το δεύτερο επεισόδιο της τηλεοπτικής μεσαιωνικής σειράς φαντασίας του HBO, Game of Thrones, που προβλήθηκε πρώτη φορά στις 24 Απριλίου του 2011. Το επεισόδιο το έγραψαν οι δημιουργοί της σειράς Ντέιβιντ Μπένιοφ και Ντ. Μπι. Γουέις, ενώ τη σκηνοθεσία υπέγραψε ο Τιμ Βαν Πάτεν.

Η περισσότερη δράση του επεισοδίου πραγματοποιείται κατά τη διάρκεια του ταξιδιού του Eddard Stark και της κόρης του, η οποία τον συνοδεύει στον King's Landing, όπου εκεί ο πατέρας της θα αναλάμβανε το πόστο του "Hand of the King". Παραπέρα, ο Tyrion Lannister πηγαίνει με τον Jon Snow στο Τοίχος, ενώ η Daenerys οδεύει με τον σύγυζό της στην πόλη Vaes Dothrak. Στο ενδιάμεσο, η Catelyn Stark, θρινεί τον γιο της, Bran, ο οποίος κείται αναίσθητος στο έδαφος.

Η τηλεθέαση του επεισοδίου, δεν άλλαγε σε σχέση με το επεισόδιο της πρεμιέρας, αν και ήταν Σάββατο του Πάσχα. Οι κριτικές, επίσης, που δέχτηκε το επεισόδιο ήταν ως επί το πλείστον θετικές. Τα γυρίσματα του επεισοδίου έλαβαν μέρος σε τοποθεσίες της Βορείου Ιρλανδίας, τα οποία είχαν αρκετές δυσκολίες λόγω των σκύλων-ηθοποιών που συμμετείχαν. Στις ΗΠΑ η τηλεθέαση του επεισοδίου έφτασε τις 2.2 εκατομμύρια θεάσεις.
Μπαντάρ Λενγκέχ

Το Μπαντάρ Λένγκεχ (, επίσης γράφεται ως Μπαντάρ-ε Λένγκεχ, Μπαντάρ-ε-Λανγκέχ και Μπαντάρ Λανγκέχ, επίσης γνωστό απλά ως Λενγκέχ, Λιντζά, ή Λιντζάχ) είναι μια πόλη λιμένας, και πρωτεύουσα της Κομητείας Μπαντάρ Λενγκέχ στην επαρχία Χορμοζγκάν στο Ιράν, στις ακτές του Περσικού Κόλπου. Το λιμάνι απέχει 280 χλμ. από το Λαρ, 192 χλμ. από το Μπαντάρ Αμπάς, και 420 χλμ. από το Μπουσέχρ. Ο καιρός στο Μπαντάρ Λενγκέχ είναι ζεστός και υγρός, χαρακτηριστικό των παράκτιων πόλεων στο νότιο Ιράν. Κατά την απογραφή του 2006 ο πληθυσμός ήταν 25,303 κάτοικοι σε 5,589 οικογένειες.
Μενς Ντρος-Σάντερς

Η Μενς Ντρος-Σάντερς ("λατινικό αλφάβητο Mence Dros-Canters") (5 Μαρτίου 1900 - 14 Αυγούστου 1934) ήταν Ολλανδή πρωταθλήτρια της αντισφαίρισης, του Χόκεϊ σε χόρτο, και της αντιπτέρισης.
Λάουρα Νατάλια Εσκιβέλ

Η Λάουρα Νατάλια Εσκιβέλ (Laura Natalia Esquivel, 18 Μαΐου 1994) γνωστή απλά ως Λάουρα Εσκιβέλ, είναι Αργεντίνα ηθοποιός & τραγουδίστρια, γνωστή παγκοσμίως μέσα από το ρόλο της ως Πάττυ στη σειρά .
Μόλντε

Το Μόλντε είναι πόλη και δήμος της περιφέρειας "Μέρε και Ρόμσνταλ" της Νορβηγίας. Βρίσκεται στην περιοχή Ρόμσνταλ, στην ομώνυμη χερσόνησο, γύρω από τα Φάνεφιορδ και Μόλντεφιορδ.

Το διοικητικό κέντρο του δήμου είναι η πόλη του Μόλντε, που είναι επίσης το διοικητικό κέντρο της περιφέρειας "Μέρε και Ρόμσνταλ", ο εμπορικός κόμβος της περιοχής Ρόμσνταλ και η έδρα της Επισκοπής του Mέρε. Άλλοι οικισμοί του δήμου είναι τα χωριά Χγέλσετ, Κλέιβε, Νέσγεστράντα, Μίντσουντ, Νορντ-Χέγκνταλ, Ειντσβογκ, Ράουσαντ, Μπογκεστράντα, Μυκλεμπόσταντ, Ερεσφιορδ και Εικεσντάλεν.

Το Μόλντε έχει θαλάσσιο, εύκρατο κλίμα, με καλοκαίρια δροσερά έως ζεστά και σχετικά ήπιους χειμώνες. Η πόλη έχει το προσωνύμιο "Πόλη των Ρόδων". 

Πρόκειται για έναν παλιό οικισμό που εμφανίστηκε ως εμπορικός σταθμός στα τέλη του Μεσαίωνα. Απέκτησε επίσημα εμπορικά δικαιώματα το 1614 και χαρακτηρίστηκε πόλη με βασιλικό διάταγμα το 1742. Εγινε δήμος την 1η Ιανουαρίου 1838.

Η πόλη συνέχισε να αναπτύσσεται κατά το 18ο και το 19ο αιώνα, καθιστάμενη κέντρο της νορβηγική βιομηχανίας υφασμάτων και ενδυμάτων, καθώς και το διοικητικό κέντρο της περιοχής και σημαντικός τουριστικός προορισμός. Μετά τον Β΄ Παγκόσμιο Πόλεμο γνώρισε επιταχυνόμενη ανάπτυξη, συγχωνεύτηκε με τον Δήμο Μπόλσεϊ και τμήματα του Δήμου Βέεϊ την 1η Ιανουαρίου 1964 και έγινε κέντρο όχι μόνο διοικητικών και δημόσιων υπηρεσιών αλλά και ακαδημαϊκό και βιομηχανικό. 

Ο δήμος με 1.503 τετραγωνικά χιλιόμετρα είναι ο 56ος μεγαλύτερος από τους 356 δήμους της Νορβηγίας και ο 31ος πολυπληθέστερος, με πληθυσμό 31.967. Η πληθυσμιακή πυκνότητα του δήμου είναι 22,3 κάτοικοι ανά τετραγωνικό χιλιόμετρο και ο πληθυσμός του έχει αυξηθεί κατά 7,2% κατά την προηγούμενη δεκαετία.
Vittel

Η Vittel είναι μια γαλλική μάρκα εμφιαλωμένου νερού που ιδρύθηκε το 1854. Από το 1992 ανήκει στην Nestlé.

Η Vittel ήταν ο προμηθευτής νερού για το Μαραθώνιο του Λονδίνου για δέκατη συνεχή χρονιά το 2008. Είναι, επίσης, χορηγός του ποδηλατικού γύρου της Γαλλίας
Λίλεστρεμ

Το Λίλεστρεμ είναι νορβηγική πόλη. Βρίσκεται βορειοανατολικά του Όσλο, της πρωτεύουσας της Νορβηγίας. Έχει πληθυσμός 14000 κατοίκους.
Τα παιδιά του Γκεμπελάουι

Τα παιδιά του Γκεμπελάουι, "(αραβικά (أولاد حارتنا) Awlâd hâratinâ)", είναι μυθιστόρημα του Αιγύπτιου νομπελίστα λογοτέχνη, Ναγκίμπ Μαχφούζ που πρωτο - κυκλοφόρησε το 1959, σε συνέχειες στην αιγυπτιακή εφημερίδα «Αλ Αχράμ» (Al-Ahram). Το έργο προκάλεσε διαφωνίες και αντιδράσεις καθώς θεωρήθηκε ότι προσέβαλλε τον Μωάμεθ, τον Αδάμ και άλλες σημαντικές θρησκευτικές προσωπικότητες του Ισλάμ και συστήθηκε στον συγγραφέα από εκπροσώπους του καθεστώτος να μην το εκδόσει σε βιβλίο.
Η αραβική εφημερίδα «Αλ Μέσσα» (Al-Messa) με την ευκαιρία της απονομής του Νόμπελ στον Μαχφούζ το 1988 ξανα-δημοσίευσε σε συνέχειες το έργο, πράγμα που προκάλεσε την "καταδίκη" του Μαχφούζ από τον υπερσυντηρητικό θρησκευτικού ηγέτη Ομάρ Άμπντελ Ραχμάν (:en:Omar Abdel-Rahman) - του ίδιου που είχε "καταδικάσει" και τον Σαλμάν Ρούσντι. 
Το 1994 όταν ο Μαχφούζ μαχαιρώθηκε από φανατικούς ισλαμιστές, η εφημερίδα «Αλ-Αχάλι» (Al Ahali) σε απάντηση αυτή την πράξη τρομοκρατίας, κυκλοφόρησε σε φτηνή έκδοση τσέπης το έργο. 
Ωστόσο, μόνο μετά τον θάνατο του συγγραφέα το 2006, τα βιβλία του πωλούνται δημοσίως και σε ευρεία κλίμακα στην Αίγυπτο.
Στις υπόλοιπες μουσουλμανικές χώρες το έργο κυκλοφόρησε το 1967 από εκδοτικό οίκο του Λιβάνου. 
Στην αγγλική γλώσσα κυκλοφόρησε πρώτη φορά με τον τίτλο "Children of Gebelawi" το 1981 και σε καινούρια μετάφραση με τον τίτλο "Children of our alley" το 1996.
Στην Ελλάδα πρωτο - εκδόθηκε το 1996 από τις εκδόσεις "Ψυχογιός" σε μετάφραση από τα αραβικά από την Πέρσα Κουμούτση. 
ISBN 9789602742167
Το μυθιστόρημα συγκαταλέγεται ανάμεσα στα 100 καλύτερα βιβλία όλων των εποχών.
Πάρτι με... λουκάνικα

Το Πάρτι με... λουκάνικα (αγγλικά: Sausage Party) είναι αμερικάνικη κινηματογραφική κωμωδία κινουμένων σχεδίων του 2016, σκηνοθετημένη από τον Greg Tiernan και τον Conrad Vernon και γράφτηκε από τους Kyle Hunter, Ariel Shaffir, Seth Rogen και Evan Goldberg. Οι Rogen, Kristen Wiig, Jonah Hill, Bill Hader, Michael Cera, James Franco, Danny McBride, Craig Robinson, Paul Rudd, Nick Kroll, David Krumholtz, Edward Norton και Salma Hayek, έχουν δανείσει τη φωνή τους στους ήρωες. Η ταινία που είναι μια ψευδαίσθηση των ταινιών Disney και της Pixar, ακολουθεί ένα λουκάνικο που ονομάζεται Φρανκ, ο οποίος προσπαθεί να ανακαλύψει την αλήθεια για την ύπαρξή του και πηγαίνει σε ένα ταξίδι με τους φίλους του για να ξεφύγουν από τη μοίρα τους ενώ αντιμετωπίζει επίσης την νέμεσις του, ένα αδίστακτο και δολοφονικό κλυσμα που σκοπεύει να σκοτώσει αυτόν και τους φίλους του.

Ήταν ευρέως αναγνωρισμένη ως η πρώτη αμερικανική CGI-animated ταινία που θα βαθμολογηθεί με R από το MPAA. Η ακατέργαστη περικοπή της ταινίας έκανε πρεμιέρα στις 14 Μαρτίου 2016, από το South by Southwest και η ταινία κυκλοφόρησε θεατρικά στις Ηνωμένες Πολιτείες και τον Καναδά στις 12 Αυγούστου 2016 από την Columbia Pictures.

Η ταινία έλαβε θετικές κριτικές από τους κριτικούς, με πολλούς ιδιαίτερα να επαινούν το χιούμορ, το σχεδιασμό κινουμένων σχεδίων, τη φωνητική δράση, τη συγγραφή σεναρίου και την κατεύθυνση. Έγινε μια επιτυχία στο box office, κερδίζοντας περισσότερα από 140 εκατομμύρια δολάρια.
Τέλεμαρκ σκι

Το Τέλεμαρκ σκι είναι μια τεχνική σκι που συνδυάζει στοιχεί από το Αλπικό σκι και το Βορινό σκι. Πήρε την ονομασία του από την περιοχή Τέλεμαρκ της Νορβηγίας.
Έγιερ

Το Έγιερ είναι ένας δήμος της Νορβηγίας. Το 2004 είχε πληθυσμό 4870.
Χόκεϊ σάλας

Το Χόκεϊ σάλας είναι μια ομάδα αγωνισμάτων χόκεϊ. Περιλαμβάνει 5 παραλλαγές. Οι 3 είναι είδος του Χόκεϊ επί πάγου και οι άλλες δύο είναι είδος Μπάντι. Όλες οι παραλλαγές διεξάγονται σε στεγνή, επίπεδη επιφάνεια όπως το γήπεδο ενός κλειστού γυμναστηρίου ή ενός σταδίου καλαθοσφαίρισης.

Κατηγορία:Ομαδικά αθλήματα
Κατηγορία:Παιχνίδια με μπάλα
Τίνε Ζβάαν

Η Τίνε Ζβάαν ("λατινικό αλφάβητο : Tine Zwaan"), γεννημένη στις 17 Ιουνίου 1947, είναι Ολλανδή πρώην πρωταθλήτρια της αντισφαίρισης. 

Στο Ολλανδικό Πρωτάθλημα κέρδισε τον τίτλο στο απλό το 1976. Στο διπλό το 1967 με την Τζούντιθ Σαλόμη, το 1973 και το 1974 με την Άντα Μπάκερ, το 1978 με την Έλι Άπελ-Βεσιέ, το 1980 με τη Μαρσέλα Μέσκερ, το 1982 με την Astrid Suurbeek. Μαζί με τον Νίκο Fleury κέρδισαν το μεικτό το 1973 και το 1976.

Το 1973 συμμετείχε στο πρωτάθλημα "Virginia Slims", τόσο στο απλό όσο και στο διπλό.
Στην περιοδεία της WTA κέρδισε μία φορά στη Μαδρίτη το 1974 . Η καλύτερη απόδοσή της στα τουρνουά γκραντ σλαμ είναι να φτάσει στον τρίτο γύρο στο Γουίμπλεντον το 1974. Το 1978 κέρδισε στο διπλό τον τίτλο στο τουρνουά στο Μπρισμπέιν μαζί με την Έλι Άπελ-Βεσιέ. Στο τουρνουά της Hilversum κέρδισε δύο φορές τον τίτλο στο μικτό διπλό το 1973 με το αυστραλιανό Masters Geoff, και το 1974 με τον Γάλλο Jean-Claude Barclay. Στην Πανεπιστημιάδα του 1970 στο Τορίνο κέρδισε το χρυσό μετάλλιο στο διπλό.

Τέσσερις φορές η Ζβαν ήταν μέλος Ολλανδίας στο Φεντ καπ, το 1973, 1975, 1976 και το 1978. Το 1976 μαζί με την Μπέττυ Στόβ και την Έλι Άπελ-Βεσιέ έφτασαν τα ημιτελικά του World Group.
Ζαν-Ζιλιέν Ρόγιερ

Ο Ζαν-Ζιλιέν Ρόγιερ ("λατινικό αλφάβητο : Jean-Julien Rojer"), γεννημένος στις 25 Αυγούστου 1981, είναι εν ενεργεία σήμερα αθλητής της αντισφαίρισης από το Κουρασάο, μία από τις αυτόνομες χώρες που συγκροτούν το Βασίλειο των Κάτω Χωρών.

Πατέρας του είναι Ράνταλ οδοντίατρος, μητέρα του η Ναζίρα δασκάλα νηπιαγωγείου κι αδελφός του ο Τζαμίλ οδοντίατρος χειρουργός. Ξεκίνησε την αντισφαίριση μαζί με τον αδελφό του από πολύ μικρή ηλικία, το 1994 η οικογένεια του μετακόμισε στο Μαιάμι. Σπούδασε στο UCLA όπου αγωνίστηκε την ομάδα αντισφαίρισης του πανεπιστημίου όπου ήταν τρεις φορές πρωταθλητής στο διπλό του πανεπιστημιακού πρωταθλήματος των ΗΠΑ.

Στην κατάταξη του ατομικού της ATP ήταν Νο 218 στις 15 Αυγούστου 2005, στο διπλό ήταν Νο 3 τον Νοέμβριο του 2015. Με συμπαίκτη τον Ρουμάνο Χόρια Τεκάου ήταν νικητές στο διπλό του Γουίμπλετον το 2015 και στο Αμερικανικό όπεν το 2017. Με συμπαίκτρια την Άννα-Λένα Γκρόενβελντ κέρδισε επίσης τον τίτλο του μεικτού στο Γαλλικό Όπεν του 2014. 

Στο κύπελλο Ντέιβις έχει αγωνιστεί για τις Ολλανδικές Αντίλλες από το 1998 έως το 2008 και για την Ολλανδία από το 2008 συνεχόμενα έως σήμερα (2017) με συνολικό ρεκόρ 48 νίκες και 11 ήττες. Το 1998 αγωνίστηκε με το Κουρασάο στους Παναμερικάνικους αγώνες.
Νικόλαος Βλάχος

Ο Νικόλαος Βλάχος (1893–1956) ήταν Έλληνας ιστορικός, συγγραφέας και καθηγητής πανεπιστημίου.
Lord Snow

To Lord Snow είναι το τρίτο επεισόδιο της πρώτης σεζόν της αμερικανικής μεσαιωνικής τηλεοπτικής σειράς φαντασίας, του HBO, "Game of Thrones". Η πρώτη του προβολή έγινε στη 1 Μαΐου του 2011. Το επεισόδιο γράφτηκε από τους δημιουργούς της σειράς Ντ. Μπ. Γουάις και Ντέιβιντ Μπένιοφ και σκηνοθετήθηκε από τον Μπράιαν Κερκ, ο οποίος έκανε την πρώτη του σκηνοθεσία στη σειρά.

Η πλοκή του επεισοδίου περιλαμβάνει μεταξύ άλλων την εκπαίδευση του Jon Snow στο Τοίχος και τον Eddard να φτάνει στο King's Landing. Ακολούθως, πίσω στο Winterfell, η Catelyn ψάχνει αυτόν που επιχείρησε να δολοφονήσει τον γιο της Bran. Στο ενδιάμεσο η Daenerys μαθαίνει ότι είναι έγκυος. Τέλος, η κόρη του Eddard, Arya, λέει στον πατέρα της ότι θέλει να μάθει να μονομαχεί με ξίφος, όπου στην τελευταία σκηνή του επεισοδίου, η Arya έχει ξεκινήσει ήδη την εκπαίδευση. Στο επεισόδιο εμφανίζεται για πρώτη φορά στη σειρά η Old Nan, την οποία υποδύθηκε η Μάργκαρετ Τζον, η οποία απεβίωσε πριν την πρώτη προβολή της σειράς, με το επεισόδιο να αφιερώνεται στη μνήμη της. 

Η κριτική που δέχτηκε το επεισόδιο ήταν ως επί το πλείστον θετική, ενώ επαινέθηκε η ερμηνεία της Μέισι Γουίλιαμς, ως Arya, αλλά και γενικότερα η τελευταία σκηνή του επεισοδίου, που μαθαίνει να μονομαχεί με ξίφος. Στις ΗΠΑ η τηλεθέαση ανέβηκε κατά 10%, φτάνοντας τους 2.4 εκατομμύρια θεατές. Η δεύτερη προβολή του ήταν ακόμα καλύτερη, αφού έφτασε τους 3.1 εκατομμύρια θεατές, αριθμός πολύ θετικός, καθότι το επεισόδιο διεκόπη, λόγω της αναγγελίας του θανάτου του Οσάμα Μπιν Λάντεν.
Τέλεμαρκ

Το Τέλεμαρκ ("Telemark") είναι μια παραδοσιακή περιοχή, πρώην περιφέρεια και σήμερα εκλογική περιφέρεια της Νορβηγίας. Το 2020 συγχωνεύτηκε με την επίσης πρώην περιφέρεια "Βέστφολντ" για να σχηματίσουν τη νέα περιφέρεια "Βέστφολντ και Τέλεμαρκ" ("Vestfold og Telemark"). Το Τέλεμαρκ συνορεύει με τις παραδοσιακές περιοχές και πρώην κομητείες Βέστφολντ, Μπούσκερουντ, Χόρνταλαντ, Ρόγκαλαντ και Αουστ-Αγκντερ.

Το όνομα Τέλεμαρκ σημαίνει το «σύνορο των Τέλιρ», της αρχαίας Βόρειας Γερμανικής φυλής που κατοίκησε το σημερινό Άνω Τέλεμαρκ την Εποχή των μεταναστεύσεων και την εποχή των Βίκινγκ.

Κατά το Μεσαίωνα η γεωργική κοινωνία του Άνω Τέλεμαρκ θεωρείτο η πιο βίαιη της Νορβηγίας. Σήμερα εδώ βρίσκονται τα μισά από τα κτίρια των μεσαιωνικών χρόνων της Νορβηγίας. . Οι διάλεκτοι που ομιλούνται στο Άνω Τέλεμαρκ διατηρούν επίσης περισσότερα στοιχεία της Αρχαίας Νορδικής από αυτές που ομιλούνται στα άλλα μέρη της χώρας. [5] Το Άνω Τέλεμαρκ είναι επίσης γνωστό ως η γενέτειρα του σκι. 

Το νότιο τμήμα του Τέλεμαρκ, το Γκρένλαντ, είναι πιο αστικό και επηρεάζεται από το εμπόριο με την Ολλανδία, τη βόρεια Γερμανία, τη Δανία και τα Βρετανικά Νησιά.

Το Τέλεμαρκ υπήρξε μια από τις σημαντικότερες βιομηχανικές περιοχές της Νορβηγίας εδώ και αιώνες, χαρακτηριζόμενο ιδίως από η χαρτοποιία "Norske Skog Union" στο το Γκρένλαντ και τη "Norsk Hydro" στο Άνω Τέλεμαρκ, που παράγει βαρύ ύδωρ και λιπάσματα.
Ραούλ Μπεχρ

Ο Ραούλ Μπεχρ ("λατινικό αλφάβητο : Raoul Behr"), γεννημένος στις 24 Σεπτεμβρίου 1976, είναι πρώην πρωταθλητής της αντισφαίρισης γεννημένος στο Κουρασάο, από τις Ολλανδικές Αντίλλες.

Στο κύπελλο Ντέιβις ο Μπεχρ έχει συμμετάσχει με τις Ολλανδικές Αντίλλες από το 1998 έως το 2007 σε 10 διοργανώσεις με ρεκόρ 10 νίκες και 14 ήττες. Ήταν στην ομάδα που πήρε τον τίτλο στον τρίτο αμερικάνικο όμιλο το 2000 όπου στον τελικό νίκησαν την Δομινικανή Δημοκρατία με 2-1. Με τις 10 συμμετοχές ο Μπεχρ είναι πρώτος (έως το 2017) μαζί με τον Ζαν-Ζιλιέν Ρόγιερ σε συμμετοχές στην διοργάνωση του κυπέλλου Ντέιβις για τις Ολλανδικές Αντίλλες.

Σήμερα είναι της Διεθνούς ένωσης χρηματοοικονομικών υπηρεσιών της CIFA Curacao, μέλος του Εμπορικού και βιομηχανικού επιμελητηρίου του Κουρασάο, διευθυντής της HBM Fund Services, και ιδιοκτήτης και COO του Ομίλου HBM.
Ράδοπις

Το Ράδοπις, "(رادوبيس)" είναι μυθιστόρημα του Αιγύπτιου λογοτέχνη, βραβευμένου με το Νόμπελ Λογοτεχνίας (1988), Ναγκίμπ Μαχφούζ. Το έργο εκδόθηκε στα αραβικά το 1943. Είναι από τα πρώιμα έργα του συγγραφέα, και αφορά στον έρωτα του Αιγύπτιου Φαραώ, Μερένρα του Β' (:en:Merenre Nemtyemsaf I) της Έκτης Δυναστείας του Παλαιού Βασιλείου με την εταίρα* Ράδοπις. Ο Μαχφούζ χτίζει με επιδεξιότητα και ιστορική ακρίβεια το σκηνικό της Φαραωνικής Αιγύπτου και μεταφέρει τον αναγνώστη στο κλίμα της εποχής εκείνης.
Το μυθιστόρημα αποτελεί το τρίτο μέρος της άτυπης τριλογίας του Μαχφούζ για την αρχαία Αίγυπτο. Την τριλογία αποτελούν το "Khufu's Wisdom" (1939), το Radopis (1943) και το "Thebes at War" (1944).

Το βιβλίο εκδόθηκε στην ελληνική γλώσσα το 1996, από τις εκδόσεις "Ψυχογιός", σε μετάφραση από τα γαλλικά της Ελένης Κεκροπούλου και της Μερόπη Σταυρίδου με τίτλο «Ράδοπις: μια εταίρα στην Αρχαία Αίγυπτο». 
Έχει επίσης κυκλοφορήσει στα γαλλικά, τα αγγλικά, τα γερμανικά και τα hindu.
Κάριν Μπάλτσερ

Η Κάριν Μπάλτσερ ("Karin Balzer", 5 Ιουνίου 1938 – 17 Δεκεμβρίου 2019) ήταν Ανατολικογερμανίδα αθλήτρια, η οποία αγωνίστηκε στα 80 μ. με εμπόδια στους Ολυμπιακούς Αγώνες του 1960, 1964 και 1968 και στα 100 μέτρα με εμπόδια το 1972. Κέρδισε ένα χρυσό μετάλλιο το 1964 και ένα χάλκινο το 1972, ενώ τερμάτισε 5η το 1968.
Βάτσλαβ Ρίντλμπαουχ

Ο Βάτσλαβ Ρίντλμπαουχ (1 Απριλίου 1947 - 3 Νοεμβρίου 2017) ήταν Τσέχος συνθέτης, παιδαγωγός και επιχειρηματίας. Ήταν Υπουργός Πολιτισμού στην κυβέρνηση του Γιαν Φίσερ (2009-2010).
Κάριν Ντορ

Η Κάριν Ντορ ("Kätherose Derr", 22 Φεβρουαρίου 1938 - 6 Νοεμβρίου 2017) ήταν Γερμανίδα ηθοποιός που έγινε διάσημη την δεκαετία του 1960, πρωταγωνιστώντας σε ταινίες του Έντγκαρ Γουάλας και του Καρλ Μέι.
Ντάμι Ίμ

Η Ντάμι Ίμ είναι τραγουδίστρια, τραγουδοποιός, πολυεθνικός καλλιτέχνης με βάση στην Αυστραλία, γεννημένη στην Κορέα. Η Ντάμι είναι γνωστή για την επίτευξη του υψηλότερου βαθμού της Eurovision για την Αυστραλία.

Η Ντάμι μετανάστευσε στην Αυστραλία από τη Νότια Κορέα με την οικογένειά της στην ηλικία των εννέα. Κέρδισε την πέμπτη σεζόν του The X Factor Australia και στη συνέχεια έλαβε μια σύμβαση εγγραφής με τη Sony Music Australia.

Μετά τη νίκη της στο X Factor, η Ίμ κυκλοφόρησε το ντεμπούτο της και το single "Alive" του νικητή, το οποίο έκανε το ντεμπούτο του στο νούμερο ένα στο ARIA Singles Chart. Ακολούθησε η κυκλοφορία του δεύτερου άλμπουμ στούντιο, το οποίο έκανε το ντεμπούτο του στο νούμερο 1 του Chart of Albums της ARIA και πιστοποιήθηκε από την πλατφόρμα της Australian Recording Industry Association. Ο Im έγινε ο πρώτος διαγωνιζόμενος του X Factor Australia για να παρακολουθήσει έναν αριθμό με ένα single με ένα νούμερο ένα στο ARIA Charts. Το τρίτο στούντιο άλμπουμ, Heart Beats, κυκλοφόρησε το 2014 και έγινε το δεύτερο άλμπουμ κορυφαίων δέκα. Παρήγαγε τα κορυφαία είκοσι hits "Super Love" και "Gladiator".

Εκπροσώπησε την Αυστραλία στο διαγωνισμό τραγουδιού της Eurovision 2016 που πραγματοποιήθηκε στη Στοκχόλμη της Σουηδίας με το τραγούδι "Sound of Silence", όπου κέρδισε την ψηφοφορία της κριτικής επιτροπής και τέταρτη θέση στην τηλεψηφοφορία, και τερμάτισε δεύτερη συνολικά με συνολικά 511 πόντους.
Οικουμενόπολη

Η Οικουμενόπολη () είναι όρος που αποτυπώνει μια θεωρητική σύλληψη του φημισμένου Έλληνα πολεοδόμου Κωνσταντίνου Δοξιάδης, η οποία διατυπώθηκε το 1967, στο κείμενό του «Ecumenopolis: Tomorrow's City», το οποίο δημοσιεύθηκε το 1968 στο συλλογικό τόμο "Britannica Book of the Year". Πρόκειται για μια υποθετική πόλη στο μέγεθος ολόκληρου του πλανήτη Γη. Η λέξη χρησιμοποιήθηκε από τον Δοξιάδη για να αποτυπώσει την ιδέα ότι οι μελλοντικές αστικές περιοχές και οι μεγαλουπόλεις θα συγχωνευθούν, ώστε τελικά θα υπήρχει μια μοναδική, ενιαία και συνεχής πόλη, ως αποτέλεσμα των σύγχρονων τάσεων αστικοποίησης και της αύξησης του παγκόσμιου πληθυσμού. Την εποχή που δημοσιοποιήθηκε η ιδέα του Δοξιάδη για την Οικουμενόπολη, φαινόταν κοντά στην επιστημονική φαντασία, αλλά στις μέρες μας είναι εκπληκτικά επίκαιρη.
Μιραμάρ

Το Μιραμάρ (ميرامار, Mîrâmâr), μυθιστόρημα του βραβευμένου με Νόμπελ Λογοτεχνίας (1998) Αιγύπτιου συγγραφέα Ναγκίμπ Μαχφούζ.
Το έργο γράφτηκε και εκδόθηκε στα αραβικά το 1967 και αφορά στη ζωή των ενοίκων της πανσιόν "Μιραμάρ" της Αλεξάνδρειας. 

Ο κύριος χαρακτήρας του έργου, είναι η νεαρή και όμορφη υπηρέτρια Ζόχρα, η οποία ήρθε στην πρωτεύουσα από το χωριό της για να βρει μια καλύτερη ζωή. Στα πέντε κεφάλαια του βιβλίου, τέσσερις από τους ήρωες του έργου, εκτός από την έλξη τους προς την Ζόχρα η οποία αναστατώνει και αναποδογυρίζει την μέχρι τότε ρυθμισμένη ζωή στη πανσιόν, διηγούνται και τη ζωή τους. Οι ήρωες προέρχονται από διαφορετικές οικονομικές, μορφωτικές και κοινωνικές τάξεις της Αιγύπτου έτσι ώστε να συνθέτουν το πανόραμα της αιγυπτιακής ζωής στην δεκαετία του 1960, και όχι μόνο.

Το βιβλίο έχει μεταφραστεί σε 22 γλώσσες. Στην Ελλάδα κυκλοφόρησε το 1990 σε μετάφραση της Μαρίας Χωρεάνθη από τις εκδόσεις "Ψυχογιός" (ISBN 960-7021-60-6)
Οίκος των Ομπρένοβιτς

Ο Οίκος των Ομπρένοβιτς, σερβικά Обрeновић (πληθ. Ομπρενόβιτσι) είναι ένας βασιλικός Οίκος της Σερβίας, που κυβέρνησε το διάστημα 1815-1842 και 1858-1903. Ο αρχηγέτης τους Μίλος συμμετείχε στη Σερβική Εξέγερση (1815-17) εναντίων των Οθωμανών, που οδήγησε στη δημιουργία του πριγκιπάτου της Σερβίας το 1817. Κατά τη διακυβέρνησή τους η Σερβία από πριγκιπάτο αναβαθμίστηκε σε βασίλειο· ωστόσο η αυταρχικότητά τους μείωσε τη δημοτικότητά τους.

Τον Μάιο του 1903 στρατιωτικοί έκαναν πραξικόπημα: εισέβαλαν στο ανάκτορο και διαμέλισαν τον Αλέξανδρο της Σερβίας και τη σύζυγό του. Η Εθνοσυνέλευση κάλεσε τον Πέτρο Α΄ από τον Οίκο των Καραγεώργεβιτς. Ο Αλέξανδρος της Σερβίας δεν είχε απογόνους, όμως με το διαμελισμό της Γιουγκοσλαβίας μετά το 1990, απόγονοι του Γιάκοβ, αδελφού του Μίλος, διεκδικούν δικαίωμα στο θρόνο της χώρας.

Οι δύο Οίκοι της Σερβίας/Γιουγκοσλαβίας είναι ιθαγενείς της χώρας, ενώ στη Βουλγαρία και τη Ρουμανία βασίλευσαν, μετά την ανεξαρτησία τους από τους Οθωμανούς, μέλη Γερμανικών Οίκων. Το 1842 οι Συνταγματικοί εκθρόνισαν τον Μιχάηλο πρίγκιπα της Σερβίας, που όταν έφευγε ήταν πεπεισμένος ότι θα επιστρέψει και είπε: "ο χρόνος και το δίκαιό μου δεν θα πεθάνουν" και πράγματι έπειτα από 18 έτη επέστρεψε. Η φράση του αποτελεί το ρητό στο κάτω μέρος του οικοσήμου των Ομπρένοβιτς.
TRAPPIST-1b

Ο TRAPPIST-1b, γνωστός επίσης ως "2MASS J23062928-0502285 b", είναι εξωπλανήτης, ενδεχομένως βραχώδης και βρίσκεται σε τροχιά γύρω από τον υπέρψυχρο νάνο αστέρα TRAPPIST-1, ο οποίος απέχει περίπου 39 έτη φωτός (12 parsec) μακριά από τη Γη στον αστερισμό του Υδροχόου. Ο πλανήτης εντοπίστηκε χρησιμοποιώντας τη μέθοδο διέλευσης, όπου ένας πλανήτης σκοτεινιάζει το φως του άστρου του, καθώς περνά μπροστά του. Ήταν ο πρώτος πλανήτης του άστρου TRAPPIST-1, που ανακοινώθηκε στις 2 Μαΐου του 2016. Στις 23 Φεβρουαρίου 2017 ανακοινώθηκε μαζί με τέσσερις νέους πλανήτες στο ίδιο πλανητικό σύστημα, με πιο ακριβείς φυσικές παραμέτρους. 

Παρατηρήσεις του Διαστημικού Τηλεσκοπίου "Hubble"  στις 4 Μαΐου 2016, έδειξαν ότι οι πλανήτες b και c έχουν συμπαγείς, επιφανειακές ατμόσφαιρες. Οι TRAPPIST-1b και c είναι μόνο δύο από τους τρεις πλανήτες στο μέγεθος της Γης, οι οποίοι βρέθηκαν να έχουν ατμόσφαιρες, ο άλλος είναι ο GJ 1132b.
Πάουλ Χένλαϊν

thumb|Αερόπλοιο του Χένλαϊν
Ο Πάουλ Χένλαϊν (, 17 Οκτωβρίου 1835 στην Κολωνία – 27 Ιανουαρίου 1905 στο Μάιντς) ήταν Γερμανός μηχανικός και πρωτοπόρος της αεροπορίας. Πραγματοποίησε πτήση με πηδαλιουχούμενο αερόπλοιο ημιάκαμπτου πλαισίου. Η οικογένεια του ήταν μέλος των "Citoyens notables" ("επιφανείς Πολίτες"), οι οποίοι ήταν η αριστοκρατία που ηγούνταν της οικονομίας, της διοίκησης και του πολιτισμού στο Μάιντς.

Ο Χένλαϊν εκπαιδεύτηκε ως μηχανολόγος μηχανικός και σχεδιαστής. Σπούδασε στην Τεχνική Σχολή της Καρλσρούης. Στη συνέχεια εργάστηκε ως πτυχιούχος πολιτικός μηχανικός σε διάφορα εργοστάσια. Ήταν ο πρώτος που κατασκεύασε πηδαλιουχούμενο αερόπλοιο το οποίο τροφοδοτούνταν από κινητήρα εσωτερικής καύσης. Ο κινητήρας τύπου Lenoir που χρησιμοποίησε λάμβανε το καύσιμο του από το αέριο του αεροστάτου. Διέθετε τέσσερις οριζόντιους κυλίνδρους οι οποίοι απέδιδαν ισχύ περίπου 6 αλόγων (4,5 kW) έχοντας κατανάλωση 7,1 κυβικών μέτρων αερίου ανά ώρα. Η μάζα του ήταν 233 κιλά με εκτόπισμα κινητήρα στα 19,2 λίτρα με απόδοση ισχύος 2,7 kW. Το αέριο λαμβανόταν από το κάλυμμα του αεροστάτου, το οποίο βρισκόταν πλήρως γεμάτο αέρα, μέσω άντλησης του αέρα που προερχόταν από αντιστάθμιση με τους αεροσάκους του κυρίου καλύμματος. Λόγω της κατανάλωσης αερίου, η δύναμη άντωσης μειωνόταν, και έτσι η εμβέλεια του αερόπλοιου ήταν περιορισμένη. 

Το 1872 ο Χένλαϊν κατοχύρωσε το δίπλωμα ευρεσιτεχνίας υπ' αριθμόν 130 915 των ΗΠΑ για την χρήση του εναλλακτικού αερίου στους κινητήρες των πηδαλιουχούμενων. Στις 13 Δεκεμβρίου, ο Πάουλ Χένλαϊν δοκίμασε το πρώτο αερόπλοιο με κινητήρα αερίου στο Μπρυν, πετυχαίνοντας ταχύτητα 19 χλμ/ώρα. Το αερόπλοιο αυτό αποτέλεσε προπομπό του τύπου αερόπλοιων Lebaudy, και είχε μήκος 50 μέτρων, μεγάλη διάμετρο 9,1 μέτρων και χωρητικότητα 26.000 κυβικών μέτρων. Οι δοκιμές διακόπηκαν λίγο αργότερα, λόγω έλλειψης χρημάτων. 

Μια έλικα διαμέτρου 4,6 μέτρων κινούνταν από κινητήρα Lenoir 40 περιστροφών το λεπτό. Αυτή ήταν η πρώτη περίπτωση όπου χρησιμοποιήθηκε κινητήρας εσωτερικής καύσης σε αεροναυτικά πειράματα. 

Το περίβλημα του πηδαλιουχούμενου αερόπλοιου έγινε αεροστεγές με εσωτερική επίστρωση από καουτσούκ, και λεπτή μεμβράνη στο εξωτερικό. Για το φούσκωμα του χρησιμοποιούνταν συνθετικό αέριο, το οποίο ήταν κατάλληλο καύσιμο για τον κινητήρα, αλλά περιόριζε το ύψος στο οποίο μπορούσε να φτάσει το αερόπλοιο. Δοκιμές παρόμοιες με αυτές που έγιναν κατέληξαν με το αερόπλοιο να παραμένει δεσμευμένο στο έδαφος. Ένα πείραμα πλήρους κλίμακας δεν κατέστη δυνατό λόγω έλλειψης χρηματικών κεφαλαίων, αλλά το έργο του Χένλαϊν αποτελούσε ξεχωριστή πρόοδο σε σύγκριση με όλα όσα είχαν γίνει προηγουμένως.

Αυτός ο τύπος κινητήρα είχε το μειονέκτημα ότι απαιτούσε είτε έναν παραγωγό αερίου είτε μεγάλη χωρητικότητα αποθήκευσης αερίου, με το καθένα από τα αυτά να καθιστά το συνολικό βάρος της μονάδας παραγωγής ηλεκτρικής ενέργειας πολύ μεγαλύτερη από αυτό ενός βενζινοκινητήρα.
TRAPPIST-1c

Ο TRAPPIST-1c, γνωστός επίσης ως "2MASS J23062928-0502285 c", είναι εξωπλανήτης σε τροχιά γύρω από τον υπέρψυχρο νάνο αστέρα TRAPPIST-1 που απέχει περίπου 40 έτη φωτός από τη Γη και βρίσκεται στον αστερισμό του Υδροχόου. Είναι μακράν ο πλανήτης  με την περισσότερη μάζα στο σύστημα TRAPPIST-1 με 1,63 γήινες μάζες. Ωστόσο με βάση την ακτίνα του, είναι ο δεύτερος μεγαλύτερος, ελαφρώς μικρότερος από τον TRAPPIST-1g. Ο πλανήτης ανακαλύφθηκε με τη μέθοδο διέλευσης και ανακοινώθηκε στις 2 Μαΐου του 2016. Ενώ είναι αρκετά «δροσερός» για να διατηρήσει ατμόσφαιρα, θεωρείται πάρα πολύ καυτός για να είναι κατοικήσιμος.
Αριστοτέλης Μυστακίδης

Ο Αριστοτέλης Μυστακίδης (Ρώμη 1962 - ) είναι δισεκατομμυριούχος έμπορος μετάλλων. Έχει Ελληνική και Βρετανική ιθαγένεια. Η περιουσία του ανέρχεται στα 12,5$ δισεκατομμύρια. Απο τον Ιούνιο του 2020 είναι είναι ένας από τους μεγαλομετόχους της Τράπεζας Πειραιώς.
Ρόμπερτ Πολ Βολφ

Ο Ρόμπερτ Πολ Βολφ (· 27 Δεκεμβρίου 1933), είναι Aμερικανός πολιτικός φιλόσοφος ομότιμος καθηγητής αφροαμερικανικών σπουδών και φιλοσοφίας του Πανεπιστήμιου της Μασαχουσέτης (στο Άμερστ). Το έργο του "Προς υπεράσπιση του Αναρχισμού" (1970), θεωρείται κλασικό. Σε αυτό, υποστηρίζει πως το κράτος και οποιαδήποτε Αρχή γενικότερα είναι ασύμβατη με την ιδέα της αυτονομίας. Ο Ρόμπερτ Βολφ είναι γνωστός και για το έργο του σχετικά με τον Καντ.
Firewind

Οι Firewind είναι ελληνικό power metal συγκρότημα με προέλευση τη Θεσσαλονίκη. Η μπάντα ξεκίνησε το 1998 σαν project από τον Έλληνα κιθαρίστα Gus G. (μεταγενέστερο κιθαρίστα του Ozzy Osbourne) και δημιουργήθηκε σαν πλήρες συγκρότημα το 2002. Οι Firewind συνεχίζουν έως σήμερα τη πορεία τους με σημαντική παρουσία στη διεθνή power metal σκηνή.
Αριστόδημος ο Μαλακός

Ο Αριστόδημος ο Μαλακός (πιθανώς γεννηθείς προς το 550 π.Χ., αποβιώσας προς το 490 π.Χ.) ήταν τύραννος της πόλεως της Κύμης, κατά την διάρκεια του 6ου αιώνα π.Χ., ο οποίος διαδραμάτισε σημαντικό πολιτικό ρόλο στην Ιταλία κατά την περίοδο στην διάρκεια της οποίας η Ρώμη μετατράπηκε σε δημοκρατικό καθεστώς. Σύμφωνα με τον Διονύσιο τον Αλικαρνασσέα, ήταν περισσότερο γνωστός με το παρωνύμιό του παρά με το κύριο όνομά του, αν και τα αίτια του συγκεκριμένου παρωνυμίου αποτελούν αντικείμενο συζητήσεων, με ορισμένους να υποστηρίζουν ως πιθανό αίτιο το γεγονός πως κατά την παιδική του ηλικία ήταν θηλυπρεπής, ενώ άλλοι υποστηρίζουν πως επρόκειτο για ιδιαίτερα μαλακό ως προς τον χαρακτήρα του παιδί.
Υπολογιστική στατιστική

Η υπολογιστική στατιστική είναι ένας διεπιστημονικός τομέας που συνδυάζει την επιστήμην των υπολογιστών και τη στατιστική. Στόχος της είναι ο μετασχηματισμός ακατέργαστων δεδομένων, δηλαδή δεδομένων που δεν έχουν υποστεί κάποια επεξεργασία ή ξεκαθάρισμα, σε χρησιμοποιήσιμη πληροφορία. Αξιοσημείωτη είναι η συνεισφορά του Edward Wegman με το άρθρο "Computational Statistics: A New Agenda for Statistical Theory and Practice".
Χέρμπραντ φαν ντεν Έικχαουτ

Ο Χέρμπραντ φαν ντεν Έικχαουτ (ολλανδικά: Gerbrand van den Eeckhout), Άμστερνταμ, 19 Αυγούστου 1621 - 29 Σεπτεμβρίου 1674, ήταν Ολλανδός ζωγράφος της Χρυσής Ολλανδικής Εποχής στη ζωγραφική. Ήταν πολυτάλαντος καλλιτέχνης και, εκτός από τη ζωγραφική, ασχολήθηκε με την εικονογράφηση βιβλίων και τη σχεδίαση χρυσών και αργυρών διακοσμητικών αντικειμένων καθώς και με την ποίηση.
Χιρόκι Κόντο

Ο Χιρόκι Κόντο (近藤 大生 Kondo Hiroki), γεννημένος στις 5 Νοεμβρίου 1982, είναι πρώην Ιάπωνας πρωταθλητής της αντισφαίρισης. Τον Απρίλιο του 2010, έφτασε στην υψηλότερη κατάταξη του στο διπλό της ATP του No 179 στον κόσμο.

Ως νεαρός έφθασε στο Νο 23 στην παγκόσμια κατάταξη τον Ιανουάριο του 2000 και Νο 11 στα διπλά. Εκείνη τη χρονιά, αγωνίστηκε στο διπλό στο Γαλλικό Όπεν, στο Γουίμπλεντον και στο Αμερικανικό όπεν, φτάνοντας στον τρίτο γύρο στο απλό και στους προημιτελικούς στο διπλό. Ο Κόντο κέρδισε 3 τουρνουά της περιοδείας της ΑΤΡ στο διπλό. Κέρδισε το χάλκινο μετάλλιο στους Ασιατικούς αγώνες του 2010 στο μεικτό με συμπαίκτρια την Γιουρίκα Σέιμα και στους Δύτικοασιατικούς αγώνες του 2009 στο διπλό.

Έχει αγωνιστεί για την Ιαπωνία στο κύπελλο Ντέιβις του 2011 χάνοντας σε έναν αγώνα που έδωσε στο διπλό στον προημιτελικό ενάντια στις Φιλιππίνες.
Ακεσίνης

thumb|right|300px|Ο ποταμός Ακεσίνης μαζί με το παλιό γεφύρι Τσουντ
Ο Ακεσίνης ή Τσενάμπ είναι ένας σημαντικός ποταμός της Ινδίας και του Πακιστάν. Σχηματίζεται στα άνω Ιμαλάια στης Περιοχή Lahaul και Spiti της Ινδίας και αποτελεί έναν από τους Πέντε ποταμούς του Παντζάμπ (Πενταποταμία). Έχει μήκος 960 χιλιόμετρα. Τα ύδατα του Ακεσίνη κατανέμονται αποκλειστικά στο Πακιστάν υπό τους όρους της συνθήκης των υδάτων του Ινδού.

Το 325 π.Χ. ο Μέγας Αλέξανδρος ίδρυσε στη συμβολή του Ακεσίνη και του Ινδού την Αλεξάνδρεια του Ινδού, στην οποία εγκαταστάθηκαν κυρίως Θράκες από το στρατό του.

Κατηγορία:Ποταμοί της Ινδίας
A Spoonful of Sugar

To A Spoonful of Sugar είναι ένα τραγούδι, γραμμένο από τους αδελφούς Ρόμπερτ και Ρίτσραντ Σέρμαν, το οποίο συμπεριλήφθηκε στο soundtrack της ταινίας της Disney, "Mary Poppins", το 1964. Το τραγούδι ερμηνεύθηκε και στο μιούζικαλ "Mary Poppins" της ίδιας χρονιάς. 

Το κομμάτι είναι ένα uptempo και εύθυμο τραγούδι, το οποίο ερμηνεύθηκε πρώτα από την Τζούλι Άντριους, στον ρόλο της Mary Poppins, στο οποίο δίνει οδηγίες στα δύο παιδιά της οικογένειας πώς να καθαρίσουν το δωμάτιό τους, λέγοντάς τους πως όταν βρουν κάποια διασκεδαστικά στοιχεία σε μία δουλειά, αυτή γίνεται «παιχνιδάκι». Η μελωδία ακούγεται σε όλη τη διάρκεια της ταινίας ως το leitmotiv της Mary Poppins.
Γεβρέμ Ομπρένοβιτς

Ο Γεβρέμ Ομπρένοβιτς ("σερβικά : Јеврем Обреновић"), (Άνω Ντόμπριτζα 18 Μαρτίου 1790 - Μαρασέστι 20 Σεπτεμβρίου 1856), ήταν Σέρβος πολιτικός, αδελφός του πρίγκιπα Μίλος Ομπρένοβιτς.